Mae'r erthygl hon yn sôn am y gyfres llyfrau ffantasi.  Am y cymeriad o'r un enw, gweler Harri Potter (cymeriad).  Am y gyfres ffilmiau, gweler Harry Potter (cyfres ffilmiau).  Am bynciau cysylltiedig, gweler Rhestr pynciau Harri Potter cysylltiedig.  Am defnyddiau eraill, gweler Harri Potter (gwahaniaethu).

Cyfres o saith nofel ffantasi a ysgrifennwyd gan yr awdures Saesneg J. K. Rowling yw ***Harry Potter***. Mae'r llyfrau yn croniclo anturiaethau dewin ifanc o'r enw Harri Potter a'i ffrindiau gorau: Ron Weasley ac Hermione Granger yn Ysgol Hudoliaeth a Dewiniaeth Hogwarts. Prif thema'r llyfrau yw cwest Harri i oresgyn y dewin drwg, tywyll, Lord Voldemort, sy'n benderfynol o ddarostwng pobl di-hud, gorchfygu'r byd hudol, a dinistrio pawb a phopeth sy'n ei rwystro rhag cyflawni hyn, yn enwedig yr arwr Harri Potter.

Ers 29 Mehefin 1997 pan ryddhawyd y nofel yn gyntaf, *Harri Potter a Maen yr Athronydd* (Saesneg gwreiddiol: *Harry Potter and the Philosopher's Stone*), mae'r llyfrau wedi ennill poblogrwydd anferthol, cymeradwyaeth gan y beirniaid a llwyddiant masnachol ledled y byd. Mae'r gyfres hefyd wedi cael ei barnu, gan gynnwys pryder ynghylch y naws ddrwg gynyddol. Ers Mehefin 2011, mae'r gyfres lyfrau wedi gwerthu tua 450 miliwn o gopïau, yn ogystal â chael ei chyfieithu i 67 iaith, gan gynnwys y Gymraeg.

Mae'r gyfres yn cynnwys llawer o *genres*, gan gynnwys ffantasi a dod i oed (gydag elfennau o ddirgelwch, cyffro a rhamant), ac mae llawer o gyfeiriadau ac ystyron diwylliannol ynddi. Yn ôl Rowling, prif thema'r llyfrau ydy marwolaeth, ond ystyria'r gyfres fel gwaith llenyddiaeth i blant. Ceir themâu eraill yn y gyfres, megis cariad a rhagfarn.

Prif gyhoeddwr y llyfrau gwreiddiol Saesneg yng ngwledydd Prydain oedd Bloomsbury ond cyhoeddwyd y llyfrau gan wahanol gyhoeddwyr ledled y byd erbyn hyn. Addaswyd y gyfres i gynhyrchu wyth ffilm gan Warner Bros. Pictures, gyda rhannu'r seithfed llyfr yn ddwy ffilm; hi yw'r gyfres ffilmiau crynswth mwyaf yn hanes y byd ffilmiau. Mae llawer o nwyddau yn sgil y ffilmiau hefyd, sy'n werth mwy na $15 billion.

Harri Potter a'r Gymraeg
------------------------

 *Prif erthygl: Cyfres Harri Potter a'r Gymraeg*

Plot
----

Mae'r nofelau yn dilyn bywyd Harri Potter: plentyn amddifad un-ar-ddeg oed sy'n darganfod mai dewin ydyw, wrth iddo fyw yn y byd real ymhlith pobl di-hud, neu'r byd Mygl. Ganwyd ef gyda dewiniaeth yn gynhenid ynddo, a gwahoddir plant hudol i ysgol sy'n addysgu'r sgiliau angenrheidiol er mwyn iddynt ymdopi yn y byd hudol. Daw Harri'n fyfyriwr yn Ysgol Hudoliaeth a Dewiniaeth Hogwarts ac mae'r mwyafrif o anturiau Harri Potter yn digwydd yn yr ysgol. Wrth i Harri heneiddio, mae'n dysgu goresgyn y problemau sy'n ei wynebu: problemau hudol, cymdeithasol ac emosiynol, gan gynnwys heriau cyffredin i'r arddegau, megis cyfeillgarwch ac arholiadau, a'r her fwyaf o baratoi ei hunan ar gyfer y gwrthdaro sydd o'i flaen.

Mae pob llyfr yn croniclo un flwyddyn ym mywyd Harri gyda'r prif naratif yn digwydd rhwng 1991 a 1998. Mae gan y llyfrau lawer o ôl-fflachiau a gânt eu profi gan Harri; er enghraifft mae'n gweld atgofion cymeriadau eraill mewn dyfais o'r enw "Pensieve".

Cyfeiriadau
-----------

1. ↑   Visitor's Guide to Hogwarts. The Harry Potter Lexicon (21 Mai 2009).
2. ↑  Allsobrook, Dr. Marian. *Potter's place in the literary canon*  , BBC, 18 Mehefin 2003.  Cyrchwyd ar 15 Hydref 2007.
3. ↑  *Rowling 'makes £5 every second'*  , BBC, 3 Hydref 2008.  Cyrchwyd ar 17 Hydref 2008.
4. ↑   All Time Worldwide Box Office Grosses. Box Office Mojo, LLC. (1998–2008).
5. ↑   Living with Harry Potter. *BBC Radio 4* (10 Rhagfyr 2005).
6. ↑   Harry Up!. *ew.com* (2000).
7. ↑   Nancy Carpentier Brown (2007). The Last Chapter. Our Sunday Visitor.
8. ↑   J. K. Rowling. J. K. Rowling at the Edinburgh Book Festival.
9. ↑  Geordie Greig. *'There would be so much to tell her...'*  , *Daily Telegraph*, 11 Ionawr 2006.  Cyrchwyd ar 4 Ebrill 2007.
10. ↑  *Interview with Steve Kloves and J.K. Rowling*  , Quick Quotes Quill, 28 Gorffennaf 2008.
11. ↑   Business big shot: Harry Potter author JK Rowling.
12. ↑  Lemmerman, Kristin. *Review: Gladly drinking from Rowling's 'Goblet of Fire'*  , CNN, 14 Gorffennaf 2000.  Cyrchwyd ar 28 Medi 2008.
13. ↑   Plot summaries for the first five Potter books. SouthFlorida.com (14 Gorffennaf 2005).
14. ↑  Foster, Julie. *Potter books: Wicked witchcraft?*  , Hydref 2001.
15. ↑  

	* Sefydlwyd y blynyddoedd cyntaf gan gacen dydd marwolaeth Gron Heb Ben Bron yn yr ail lyfr, sy'n nodi ail flwyddyn Harri yn yr ysgol yn digwydd rhwng 1992–93.
	* Sefydlwyd y blynyddoedd hefyd gan farwolaeth rheini Harri yn y llyfr olaf

| gw • sg • go Cyfres *Harri Potter* gan J. K. Rowling  |
| --- |
| *Maen yr Athronydd* | llyfr | ffilm |
| *Y Siambr Gyfrinachau* | llyfr | ffilm |
| *Y Carcharor o Azkaban* |  | ffilm |
| *Y Ffiol Fflamau* |  | ffilm |
| *Urdd y Ffenics* |  | ffilm |
| *Y Tywysog o Hanner Gwaed* |  | ffilm |
| *Y Tri Pheth Marwol* |  | 
* ffilm (rhan 1)
* ffilm (rhan 2)

 |